CELEX: 32011L0031
Language: sk
Date: 2011-03-07 00:00:00
Title: Smernica Komisie 2011/31/EÚ zo 7. marca 2011 , ktorou sa mení a dopĺňa smernica Rady 91/414/EHS, pokiaľ ide o obmedzenie používania účinnej látky pirimifos-metyl  Text s významom pre EHP

8.3.2011   
            
            
               SK
            
            
               Úradný vestník Európskej únie
            
            
               L 61/18
            
         SMERNICA KOMISIE 2011/31/EÚ
   zo 7. marca 2011,
   ktorou sa mení a dopĺňa smernica Rady 91/414/EHS, pokiaľ ide o obmedzenie používania účinnej látky pirimifos-metyl
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:
   
               (1)
            
            
               V súlade s článkom 5 ods. 5 smernice 91/414/EHS sa zaradenie môže preskúmať kedykoľvek, pokiaľ existujú náznaky, že kritériá uvedené v odsekoch 1 a 2 daného článku sa už neplnia.
            
         
               (2)
            
            
               Smernicou Komisie 2007/52/ES (2) bol pirimifos-metyl zahrnutý ako účinná látka do prílohy I k smernici 91/414/EHS. V príslušnom ustanovení týkajúcom sa tejto látky sa však stanovilo, že oznamovateľ je povinný predložiť ďalšie štúdie potvrdzujúce hodnotenie rizika pre používateľov pri vystavení tejto látke.
            
         
               (3)
            
            
               Oznamovateľ 22. septembra 2009 predložil takéto štúdie Spojenému kráľovstvu, ktoré bolo nariadením Komisie (ES) č. 451/2000 (3) určené za spravodajský členský štát.
            
         
               (4)
            
            
               Spojené kráľovstvo posúdilo tieto štúdie a 25. februára 2010 predložilo Komisii dodatok k návrhu hodnotiacej správy, ktorý bol zaslaný na pripomienkovanie ostatným členským štátom, Európskemu úradu pre bezpečnosť potravín (EFSA) a oznamovateľovi. Členské štáty a Komisia dodatok preskúmali v rámci Stáleho výboru pre potravinový reťazec a zdravie zvierat s prihliadnutím na návrh hodnotiacej správy a 28. januára 2011 ho finalizovali v podobe prepracovanej revíznej správy Komisie zo 16. marca 2007 týkajúcej sa pirimifos-metylu.
            
         
               (5)
            
            
               Zo štúdií zahrnutých do revíznej správy finalizovanej 28. januára 2011 vyplýva, že pri používaní ručného vybavenia nie je riziko pre používateľov prijateľné.
            
         
               (6)
            
            
               Na základe návrhu hodnotiacej správy, dodatku k nej a pripomienok zaslaných členskými štátmi, EFSA a oznamovateľom naďalej platí záver, že možno očakávať, že prípravky na ochranu rastlín, ktoré obsahujú pirimifos-metyl, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Zahrnutie pirimifos-metylu je však potrebné obmedziť vylúčením ručnej aplikácie.
            
         
               (7)
            
            
               Preto je vhodné smernicu 91/414/EHS zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa v súlade s prílohou k tejto smernici.
   Článok 2
   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. októbra 2011. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. novembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   V súlade so smernicou 91/414/EHS členské štáty v prípade potreby do 31. októbra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom pirimifos-metylu ako účinnej látky.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.
   
      V Bruseli 7. marca 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 214, 17.8.2007, s. 3.
   
      (3)  Ú. v. ES L 55, 29.2.2000, s. 25.
   
      PRÍLOHA
      V prílohe I k smernici 91/414/EHS sa riadok 162 nahrádza takto:
      
         
                     „162
                  
                  
                     pirimifos-metyl
                     č. CAS 29232-93-7
                     č. CIPAC 239
                  
                  
                     
                        O,O-dimetyl-O-(2-dietylamino-6-metylpyrimidín-4-yl)-fosforotioát
                  
                  
                     ≥ 880 g/kg
                  
                  
                     1. októbra 2007
                  
                  
                     30. septembra 2017
                  
                  
                     ČASŤ A
                     Povolené môže byť len použitie ako insekticíd pre pozberové skladovanie.
                     Ručná aplikácia sa nepovoľuje.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú pirimifos-metyl, na iné použitie ako na aplikácie automatizovanými systémami v prázdnych sýpkach členské štáty venujú osobitnú pozornosť kritériám v článku 4 ods. 1 písm. b) a zabezpečia, aby sa pred udelením takéhoto povolenia poskytli všetky potrebné údaje a informácie.
                     Na uplatňovanie jednotných zásad prílohy VI sa zohľadňujú závery revíznej správy o pirimifos-metyle finalizovanej Stálym výborom pre potravinový reťazec a zdravie zvierat 16. marca 2007, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:
                     
                                 —
                              
                              
                                 bezpečnosti používateľov. V schválených podmienkach používania musí byť predpísané používanie primeraných osobných ochranných prostriedkov vrátane prostriedkov na ochranu dýchacích ciest a opatrení na zníženie rizika s cieľom obmedziť vystavenie účinkom uvedenej látky,
                              
                           
                                 —
                              
                              
                                 vystaveniu spotrebiteľov účinkom danej látky prostredníctvom potravy vzhľadom na budúce preskúmanie maximálnych hladín rezíduí.“